Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê îşxalî de eşkerayîyêke daye. Eşkerayîye wina ya:
''Çarçewa Hemleya Şorişgêre ya Cengê Xabûrî de herêma Metîna de;
22ê temmuze de Girê Koordîne de vera îşxalkeran di baskan ra çalakîyî ameyî kerdene. Çalakîya bi taktîkê gerîlatîya dewrê neweyî de 3 îşxalkerî ameyî cezakerdene, 1 sîstemê kameraya mobese ame îmhakerdene.
Çarçewa Hemleya Bazanê Zagrosî de herêma Avaşînî de;
22ê temmuze de warê Girê Sorî de hêzanê ma pê çekanê ferdîyan mudaxeleyê îşxalkeran kerd ke xîret kerdêne debikewê tunelanê şerî. Îşxelkerê ke mesafeya nêzdî ra ameyî pirodayene neçare mendî ke qademeyêk xo apey bigêrê.
Artêşa tirke ya îşxalkera ke pê gerîlayan Avaşîn de nêeşkaye pê metodanê şerê gemarinî sûcanê şerî kena. Artêşa îşxalkere dima ke Werxelê de vera xoverdayîşê gerîlayan nêeşkaye gamêke bierza vera tunelanê şerî gazê kîmyewî xebitnena.
21ê temmuze de dewê Dêşîşê û Serarû yê qezaya Kanî Masî yê Amedîyê û dormeyê Kela Qumrîyê dîyayî bombayan ver. 17ê temmuze ra heta 21ê temmuze artêşa îşxalkere warê Werxelê, Tabura Ereban û Gelîya Avaşînî yê Avaşînî pê obusan dayî bombayan ver. Bombardumanî ra dima erazî de şewat vejîya û no şewat hema zî dewam keno. 22ê temmuze de warê Çemçoyî yê Zapî û qezaya Çemankê yê Dihokî dîyayî bombayan ver.
Nê hêrişan de zerarêk nêresa hêzanê ma ser.''
